(nu produce efecte juridice)\*

ROMÂNIA VICEPRIMAR,

JUDEŢUL MURES Dr. Makkai Grigore

MUNICIPIUL TÎRGU MUREŞ

DASCPC-Serviciul activităţi culturale, sportive, de tineret şi locativ

Nr. 71161 din 23.11.2018

**EXPUNERE DE MOTIVE**

privind aprobarea, în fază de propunere, a Criteriilor pentru stabilirea ordinii de prioritate în

soluționarea cererilor de locuințe și în repartizarea locuințelor destinate închirierii, în mod

exclusiv pentru medici rezidenți și tineri specialiști din sănătate, din blocul de locuințe realizat prin A.N.L, situat în municipiul Tîrgu Mureș, str. Gh. Marinescu f.n.

Potrivit art. 14 din HG nr. 962/2001 privind Normele metodologice pentru punerea în aplicare a prevederilor Legii nr.152/1998 privind înfiinţarea Agenţiei Naţionale pentru Locuinţe, cu modificările si completările ulterioare, consiliile locale stabilesc măsurile necesare pentru luarea în evidenţă şi analiza solicitărilor de locuinţe pentru tineri destinate închirierii. În acest scop, se stabilește şi se dă publicităţii locul de primire a solicitărilor şi actele justificative necesare. Prin urmare s-a stabilit ca în perioada 26.11.2018- 31.12.2018 să fie preluate dosarele, cu documentația aferentă, de la persoanele interesate în vederea întocmirii listei de priorități pentru repartizarea locuințelor, construite prin ANL, situate în str. Gh. Marinescu, f.n. ( 24 unitați locative), destinate exclusiv medicilor rezidenți și medicilor specialiști din sănătate.

Potrivit dispozițiilor legale în materie stabilirea solicitanţilor care au acces la locuinţe şi a ordinii de prioritate în soluţionarea cererilor înregistrate, precum şi repartizarea locuinţelor pentru tineri, destinate închirierii, se realizează în mod obligatoriu după criterii care vor respecta criteriile-cadru cuprinse în anexa nr. 11 din HG nr. 962/2001( punctele A și B, nr. 1-7 din anexă). De asemenea, se prevede că în cazul locuințelor destinate în mod exclusiv tinerilor specialiști din sănătate se pot propune și adopta criterii specifice în suplimentarea celor prevăzute de criteriile-cadru, în condițiile legii.

Astfel, în vederea stabilirii ordinii de prioritate în vederea repartizării locuințelor situate în str. Gh. Marinescu, este necesar adoptarea atât a criteriilor de acces la locuință cât și a criteriilor de ierarhizare stabilite prin punctaj.

Menționăm că propunerea privind criteriile specifice au fost dezbătute de Comisia socială de analiză și soluționare a cererilor de atribuire a locuințelor pentru tineri ANL, în ședința acesteia, din data de 20.11.2018.

Propunerile privindcriteriile pentru stabilirea ordinii de prioritate în soluţionarea cererilor de locuinţe şi în repartizarea locuinţelor pentru tineri, destinate închirierii, se adoptă sub formă de propuneri care se transmit spre avizare Ministerului Dezvoltării Regionale şi Administraţiei Publice, însoţite de o copie a actului prin care au fost adoptate. Forma finală a criteriilor se adoptă după primirea avizului favorabil al Ministerului Dezvoltării Regionale şi Administraţiei Publice şi efectuarea eventualelor modificări şi completări solicitate prin avizul respectiv ( art.14 alin. 8, lit.d din HG nr. 962/2001).

Faţă de cele de mai sus vă rugăm a analiza şi aproba materialul prezentat.

Aviz favorabil al

D.A.S.C.P.C

Director ex. adj.

Blaga-Zătreanu Cosmin

**ROMÂNIA Proiect**

**JUDEŢUL MUREŞ** (nu produce efecte juridice)\*

**CONSILIUL LOCAL AL MUNICIPIULUI TÎRGU MUREŞ** VICEPRIMAR

Dr.Makkai Grigore

**HOTĂRÂREA nr.\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_\_\_2018**

privind aprobarea, în fază de propunere, a Criteriilor pentru stabilirea ordinii de prioritate în

soluționarea cererilor de locuințe și în repartizarea locuințelor destinate închirierii, în mod

exclusiv pentru medici rezidenți și tineri specialiști din sănătate, din blocul de locuințe realizat prin A.N.L, situat în municipiul Tîrgu Mureș, str. Gh. Marinescu f.n.

***Consiliul Local al Municipiului Tîrgu Mureş, întrunit în şedinţa ordinară de lucru*,**

Văzând Expunerea de motive nr.71161/23.11.2018 privind aprobarea, în fază de propunere, a Criteriilor pentru stabilirea ordinii de prioritate în soluționarea cererilor de locuințe și în repartizarea locuințelor destinate închirierii, în mod exclusiv pentru medici rezidenți și tineri specialiști din sănătate, din blocul de locuințe realizat prin A.N.L, situat în municipiul Tîrgu Mureș, str. Gh. Marinescu f.n.

Ţinând cont de prevederile art. 23 din Legea nr. 152/1998 privind înfiinţarea Agenţiei Naţionale pentru Locuinţe, cu modificările şi completările ulterioare, ale art. 14 alin. 7 și alin. 8 lit. a-e) din HG nr. 962/2001 privind aprobarea Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe,

În temeiul prevederilor art. 36 alin.1, alin. 2 lit.c), alin.5 lit.b), alin. 6 lit.a)-pct.17 şi art.115 alin.1 lit.b) din Legea administraţiei publice locale nr. 215/2001, republicată

##### HOTĂRĂŞTE

**Art.1.** Se aprobă, în fază de propunere Criteriile pentru stabilirea ordinii de prioritate în soluționarea cererilor de locuințe și în repartizarea locuințelor destinate închirierii, în mod exclusiv pentru medici rezidenți și tineri specialiști din sănătate, din Blocul de locuințe realizat prin A.N.L, situat în municipiul Tîrgu Mureș, str. Gh. Marinescu f.n, conform anexei care face parte integrantă din prezenta hotărâre.

**Art.2**. Criteriile propuse menționate la art.1, se vor transmite, spre avizare, Ministerului

Dezvoltării Regionale și Administrației Publice, însoţite de o copie a actului prin care au fost adoptate prin grija Serviciului activități social culturale, sportive, de tineret și locativ din cadrul Direcției activități social- culturale, patrimoniale și comerciale, potrivit prevederilor legale.

**Art.3.** Forma finală a criteriilor se va adopta de către Consiliul Local după primirea avizului favorabil al Ministerului Dezvoltării Regionale şi Administraţiei Publice.

**Art.4**. Cu aducerea la îndeplinire a prevederilor prezentei hotărâri se însărcinează Executivul Municipiului Tîrgu Mureş prin Direcţia activităţi social-culturale patrimoniale și comerciale- Serviciul activități culturale, sportive, de tineret și locativ.

**Art.5.** În conformitate cu prevederile art.19 alin.1, lit.e, din Legea nr. 340/2004, republicată, privind instituţia prefectului şi art. 3 alin. 1 din Legea nr. 554/2004, Legea contenciosului administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate**.**

**Viza de legalitate**

**p. Secretarul Municipiului Tîrgu Mureş,**

**Director executiv D.J.C.A.A.P.L.**

**Cătana Dianora- Monica**

**Anexa la HCL nr.\_\_\_\_\_\_**

**CRITERII - PROPUSE**

pentru stabilirea ordinii de prioritate în soluționarea cererilor de locuințe și în repartizarea

locuințelor destinate închirierii, în mod exclusiv pentru tineri specialiști din sănătate

**A. CRITERII DE ACCES LA LOCUINŢĂ**:

**1.** Titularul cererii de repartizare a unei locuinţe pentru tineri, destinată închirierii, trebuie să fie major, în vârstă de până la 35 de ani la data depunerii cererii, şi să poată primi repartiţie pentru locuinţă în cel mult 36 de luni de la împlinirea acestei vârste*.*

***Prin excepție****, în cazul construcțiilor de locuințe, destinate închirierii în mod exclusiv tinerilor specialiști din sănătate, medici rezidenți, pot depune cereri pentru repartizarea unei locuințe pentru tineri, destinate închirierii, și după împlinirea vârstei de 35 de ani.*

Cererea de locuinţă se efectuează numai individual şi în nume propriu.

**2**. Titularul cererii de locuinţă şi ceilalţi membrii ai familiei acestuia - soţ/soţie, copii şi/sau alte persoane aflate în întreţinerea acestuia - trebuie să nu deţină şi să nu fi deţinut o altă locuinţă în proprietate şi/sau să nu fie beneficiarul unei alte locuinţe cu chirie, proprietate de stat, proprietate a unei unităţi administrativ-teritoriale sau a unităţii în care îşi desfăşoară activitatea, situate pe raza administrativ-teritorială a Municipiului Tîrgu Mureș.

Acte doveditoare: declaraţii autentificate ale titularului cererii şi, după caz, ale soţiei/soţului şi ale celorlalţi membri majori din familia acestuia.

NOTĂ:

Restricţia referitoare la nedeţinerea unei locuinţe în proprietate nu are în vedere locuinţele înstrăinate în urma unei acţiuni de partaj sau locuinţele trecute în proprietatea statului în mod

abuziv şi care nu au fost retrocedate în natură. Restricţia nu se aplică în cazul deţinerii cu chirie a unui spaţiu locativ în cămine de familişti sau nefamilişti, precum şi chiriaşilor din locuinţele

preluate abuziv de stat şi care fac obiectul unor solicitări de retrocedare sau care sunt retrocedate către foştii proprietari. Prin cămine de familişti sau nefamilişti se înţelege clădirile dotate cu camere de locuit individuale şi cu dependinţele, dotările şi utilităţile comune. De asemenea, restricţia nu se aplică în situaţia în care titularul cererii de locuinţă şi ceilalţi membrii ai familiei acestuia - soţ/soţie, copii şi/sau alte persoane aflate în întreţinerea acestuia deţin, alături de alte persoane, cote-părţi dintr-o locuinţă, dobândite în condiţiile legii.

**3**. Titularul cererii de locuinţă trebuie să își desfășoarea activitatea în localitatea în care sunt amplasate locuințele, respectiv în municipiul Tîrgu Mureș.

**4**. Repartizarea locuinţelor se face în limita fondului de locuințe disponibil, din Blocul de locuințe realizat prin A.N.L, situat în municipiul Tîrgu Mureș, str. Gh. Marinescu f.n. (24 unități locative).

**B. CRITERII DE IERARHIZARE STABILITE PRIN PUNCTAJ**:

**1. Situaţia locativă actuală**

1.1. Chiriaş în spaţiu din fond locativ privat .................... 10 puncte

1.2. Tolerat în spaţiu .......................................................... 7 puncte

1.3. Suprafaţa locuibilă deţinută (cu chirie, tolerat în spaţiu): - mp/locatar -

a) mai mare de 15 mp şi până la 18 mp inclusiv ............... 5 puncte

b) mai mare de 12 mp şi până la 15 mp inclusiv ................7 puncte

c) 8 mp şi până la 12 mp inclusiv ...................................... 9 puncte

d) mai mică de 8 mp ......................................................... 10 puncte

NOTĂ: În cazul celor toleraţi în spaţiu, toată suprafaţa locativă a imobilului se împarte la numărul total al locatarilor, în care sunt incluşi şi cei care nu fac parte din familia solicitantului de locuinţă, dar care locuiesc în acelaşi imobil. În cazul spaţiilor locative închiriate, suprafaţa locativă deţinută conform contractului de închiriere se împarte numai la numărul membrilor familiei solicitantului de locuinţă. La stabilirea numărului de membri ai familiei solicitantului de locuinţă se va avea în vedere componenţa familiei definită la lit. A pct. 2.

**2. Starea civilă actuală**

2.1. Starea civilă:

a) căsătorit ......................................................................10 puncte

b) necăsătorit ....................................................................8 puncte

2.2. Nr. de persoane în întreţinere:

a) Copii

- 1 copil ........................................................................... 2 puncte

- 2 copii ........................................................................... 3 puncte

- 3 copii ........................................................................... 4 puncte

- 4 copii ............................................................................5 puncte

- > 4 copii ..........................................................................5 puncte+ 1 punct pentru fiecare copil

b) alte persoane, indiferent de numărul acestora ............. 2 puncte

**3. Starea de sănătate actuală**

Boala de care suferă solicitantul sau un alt membru al familiei ori aflat în întreţinere necesită,

potrivit legii, însoţitor sau o cameră în plus ........................2 puncte

**4. Vechimea cererii solicitantului**

4.1. până la 1 an ......................................................................... 1 punct

4.2. între 1 şi 2 ani ...................................................................... 3 puncte

4.3. între 2 şi 3 ani ...................................................................... 6 puncte

4.4. între 3 şi 4 ani ...................................................................... 9 puncte

4.5. pentru fiecare an peste 4 ani ................................................ 4 puncte

**5. Nivelul de studii şi/sau pregătire profesională**

5.1. fără studii şi fără pregătire profesională .............................. 5 puncte

5.2. cu şcoală generală, fără pregătire profesională şi/sau cu

specializare la locul de muncă ...................................................... 8 puncte

5.3. cu studii medii, fără pregătire profesională şi/sau cu

specializare la locul de muncă .................................................... 10 puncte

5.4. cu pregătire profesională, prin studii medii sau

profesionale de specialitate şi/sau prin studii superioare de

scurtă durată ............................................................................... 13 puncte

5.5. cu studii superioare ..............................................................15 puncte

**6. Situaţii locative sau sociale deosebite**

6.1. tineri proveniţi din case de ocrotire socială şi care au

împlinit 18 ani ............................................................................. 15 puncte

6.2. tineri care au adoptat sau adoptă copii ................................ 10 puncte

6.3. tineri evacuaţi din case naţionalizate ..................................... 5 puncte

**7. Venitul mediu net lunar/membru de familie**:

7.1. mai mic decât salariul minim pe economie ............................ 15 puncte

7.2. între salariul minim pe economie şi salariul mediu net pe

economie ....................................................................................... 10 puncte

***C. CRITERII SPECIFICE****:*

1. Medic rezident

1.1. prin concurs………………………………………………… ..15 puncte

1.2. fără concurs( confirmat prin ordin al ministrului sănătății)…..10 puncte

2. Medic specialist…………………………………………………15 puncte

- Criteriile de ierarhizare stabilite prin punctaj se aplică numai solicitanţilor de locuinţă care au

îndeplinit în totalitate criteriile specificate la lit. A de mai sus.

- În cazul înregistrării unor punctaje egale, solicitanţii vor fi departajaţi în funcţie de situaţia

locativă constatată la data efectivă a repartizării locuinţelor, având prioritate, numai în acest caz, solicitanţii a căror situaţie locativă este sau poate deveni, în mod iminent, gravă dacă nici acest criteriu nu este suficient, departajarea se poate face în funcţie de vechimea cererii solicitantului, luându-se în considerare data efectivă a înregistrării cererii (ziua/luna/anul), având prioritate în acest caz solicitantul a cărui cerere are vechime mai mare. În cazul când departajarea nu se poate efectua nici în baza acestor criterii, au prioritate solicitanţii care au punctajul cel mai mare acordat pe baza criteriilor cu caracter de protecţie socială (starea civilă + starea de sănătate actuală).